CELEX: 52016PC0665
Language: fi
Date: 2016-10-20
Title: Ehdotus NEUVOSTON TÄYTÄNTÖÖNPANOPÄÄTÖS luvan antamisesta Puolan tasavallalle soveltaa yhteisestä arvonlisäverojärjestelmästä annetun direktiivin 2006/112/EY 287 artiklasta poikkeavaa toimenpidettä tehdyn päätöksen 2009/790/EY muuttamisesta

EUROOPAN KOMISSIO
            Bryssel 20.10.2016
            COM(2016) 665 final
            2016/0326(NLE)
            Ehdotus
            NEUVOSTON TÄYTÄNTÖÖNPANOPÄÄTÖS
            luvan antamisesta Puolan tasavallalle soveltaa yhteisestä arvonlisäverojärjestelmästä annetun direktiivin 2006/112/EY 287 artiklasta poikkeavaa toimenpidettä tehdyn päätöksen 2009/790/EY muuttamisesta
            
               
         
         
            
               PERUSTELUT
            
            
               Yhteisestä arvonlisäverojärjestelmästä 28. marraskuuta 2006 annetun direktiivin 2006/112/EY
                  1
               , jäljempänä ’alv-direktiivi’, 395 artiklan 1 kohdan mukaan neuvosto voi yksimielisesti komission ehdotuksesta antaa jäsenvaltiolle luvan soveltaa kyseisestä direktiivistä poikkeavia erityistoimenpiteitä veronkannon yksinkertaistamiseksi tai tietyntyyppisten veropetosten taikka veron kiertämisen estämiseksi.
            
            
               Puola on pyytänyt kirjeessään, jonka komissio on kirjannut vastaanotetuksi 1. kesäkuuta 2016, lupaa vapauttaa arvonlisäverosta sellaiset verovelvolliset, joiden vuosittainen liikevaihto on kansallisessa valuutassa enintään 40 000 euroa. Komissio on antanut alv-direktiivin 395 artiklan 2 kohdan mukaisesti Puolan pyynnön tiedoksi muille jäsenvaltioille 22. syyskuuta 2016 päivätyllä kirjeellä. Se ilmoitti Puolalle 23. syyskuuta 2016 päivätyllä kirjeellä saaneensa kaikki pyynnön arviointiin tarvitsemansa tiedot.
            
            
               1.EHDOTUKSEN TAUSTA
            
            
               •Ehdotuksen perustelut ja tavoitteet
            
            
               Alv-direktiivin XII osaston 1 luvussa annetaan jäsenvaltioille mahdollisuus soveltaa pieniin yrityksiin erityisjärjestelmiä, kuten mahdollisuutta myöntää verovapautus verovelvollisille, joiden vuosittainen liikevaihto jää tietyn raja-arvon alle. Tällainen verovapautus merkitsee sitä, ettei verovelvollisen tarvitse veloittaa arvonlisäveroa luovutuksistaan ja suorituksistaan, minkä vuoksi verovelvollinen ei voi vähentää arvonlisäveroa tuotantopanoksistaan.
            
            
               Alv-direktiivin 287 artiklan 14 kohdan mukaan Puola voi vapauttaa arvonlisäverosta verovelvolliset, joiden kansallisena valuuttana ilmaistu vuosittainen liikevaihto on Puolan liittymispäivänä voimassa olleen muuntokurssin mukaan laskettuna enintään 10 000 euron suuruinen.
            
            
               Puola pyysi vuonna 2009 poikkeusta yksinkertaistaakseen pieniin toimijoihin sovellettavia arvonlisäverovelvoitteita ja helpottaakseen kansallisen verohallinnon veronkantoa. Neuvosto antoi 20. lokakuuta 2009 tehdyllä neuvoston päätöksellä 2009/790/EY
                  2
                Puolalle luvan myöntää 31. päivään joulukuuta 2012 saakka vapautus arvonlisäverosta sellaisille verovelvollisille, joiden kansallisena valuuttana ilmaistu vuosittainen liikevaihto on enintään 30 000 euron suuruinen. Poikkeusta jatkettiin neuvoston täytäntöönpanopäätöksellä 2012/769/EU
                  3
                31. joulukuuta 2015 asti ja uudelleen neuvoston täytäntöönpanopäätöksellä 2015/1173/EU
                  4
                31. joulukuuta 2018 asti.
            
            
               Puola on pyytänyt, että sille annettaisiin lupa nostaa poikkeuksen raja-arvo 30 000 eurosta 40 000 euroon poikkeuksen voimassaolon loppuajaksi. Puola haluaa pyynnöllään yksinkertaistaa yrityksiin kohdistuvaa rasitetta useiden sellaisten verovelvollisten osalta, joiden liiketoiminta on vähäistä, ja edistää tällaisten pienten yritysten kehittämistä. Samalla Puola haluaa keventää verohallintoon kohdistuvaa rasitetta rajoittamalla tarvetta pienten verovelvollisten valvontaan, joka on suhteellisen kallista verrattuna saataviin alv-tuloihin, ja vahvistaa suurempiin verovelvollisiin kohdistuvaa valvontaa. Tässä yhteydessä on syytä huomata, että toimenpide on nyt ja jatkossakin täysin vapaaehtoinen verovelvollisten osalta.
            
            
               Tämänhetkistä poikkeusta sovelletaan 31. joulukuuta 2018 asti. Tämä päättymisajankohta on syytä pitää voimassa. Poikkeukset alv-direktiivistä olisi aina rajoitettava ajallisesti, jotta niiden vaikutuksia voidaan arvioida. Lisäksi alv-direktiivin 281–294 artiklan säännöksiä, jotka koskevat pienten yritysten erityisjärjestelmää, tarkastellaan parhaillaan uudelleen. Kuten alv-toimintasuunnitelmassa
                  5
                ilmoitettiin, komission ehdotus kattavan yksinkertaistamispaketin muodossa on tarkoitus esittää vuoden 2017 loppuun mennessä. Direktiivi, jolla muutetaan alv-direktiivin pienten yritysten erityisjärjestelmää koskevia säännöksiä, saattaa näin ollen tulla voimaan ennen edellä mainittua päivämäärää.
            
            
               •Yhdenmukaisuus muiden alaa koskevien politiikkojen säännösten kanssa
            
            
               Vastaavia poikkeuksia on myönnetty muille jäsenvaltioille. Belgialle
                  6
                ja Luxemburgille
                  7
                myönnettiin 25 000 euron raja-arvo, Liettualle
                  8
                45 000 euron raja-arvo, Latvialle
                  9
                ja Slovenialle
                  10
                50 000 euron raja-arvo sekä Italialle
                  11
                ja Romanialle
                  12
                65 000 euron raja-arvo.
            
            
               •Yhdenmukaisuus unionin muiden politiikkojen kanssa
            
            
               Toimenpide on eurooppalaisia pk-yrityksiä tukevaa ”Pienet ensin” -aloitetta (”Small Business Act”) koskevassa komission tiedonannossa
                  13
                vahvistettujen pieniä yrityksiä koskevien unionin tavoitteiden mukainen. Siinä kehotetaan jäsenvaltioita ottamaan huomioon pk-yritysten erityisominaisuudet laatiessaan lainsäädäntöä ja näin ollen yksinkertaistamaan sääntely-ympäristöä.
            
            
               2.OIKEUSPERUSTA, TOISSIJAISUUSPERIAATE JA SUHTEELLISUUSPERIAATE
            
            
               •Oikeusperusta
            
            
               Alv-direktiivin 395 artikla.
            
            
               •Toissijaisuusperiaate (jaetun toimivallan osalta) 
            
            
               
                  Kun otetaan huomioon ehdotuksen perustana oleva alv-direktiivin säännös, toissijaisuusperiaatetta ei sovelleta.
               
            
         
         
            
               •Suhteellisuusperiaate
            
            
               
                  Päätös koskee jäsenvaltiolle sen omasta pyynnöstä annettavaa lupaa, eikä siihen liity mitään velvollisuutta.
               
            
            
               Koska poikkeuksen soveltamisala on rajallinen, erityistoimenpide on oikeassa suhteessa tavoitteeseen nähden eli siihen nähden, että tarkoituksena on yksinkertaistaminen useampien pienten verovelvollisten ja verohallinnon kannalta.
            
            
               •Toimintatavan valinta
            
            
               Ehdotettu toimintatapa: Neuvoston täytäntöönpanopäätös.
            
            
               Neuvoston direktiivin 2006/112/EY 395 artiklan mukaan yhteisistä alv-säännöistä voidaan poiketa vain, jos neuvosto antaa siihen luvan komission ehdotuksesta tekemällään yksimielisellä päätöksellä. Neuvoston täytäntöönpanopäätös on parhaiten soveltuva toimintatapa, koska se voidaan osoittaa yksittäiselle jäsenvaltiolle.
            
            
               3.JÄLKIARVIOINTIEN, SIDOSRYHMIEN KUULEMISTEN JA VAIKUTUSTENARVIOINTIEN TULOKSET
            
            
               •Sidosryhmien kuuleminen
            
            
               Tämä ehdotus perustuu Puolan esittämään pyyntöön ja koskee ainoastaan kyseistä jäsenvaltiota.
            
            
               •Asiantuntijatiedon keruu ja käyttö
            
            
               Ulkopuolisia asiantuntijoita ei tarvittu.
            
            
               •Vaikutustenarviointi
            
            
               Ehdotetun neuvoston täytäntöönpanopäätöksen tarkoituksena on jatkaa yksinkertaistamistoimenpidettä, jolla poistetaan monia arvonlisäverovelvoitteita yrityksiltä, joiden kansallisena valuuttana ilmaistu vuosittainen liikevaihto on enintään 40 000 euron suuruinen. Näin ollen toimenpiteellä voi olla myönteinen vaikutus 24 000 uuden verovelvollisen hallinnollisen rasitteen vähenemiseen ja näin ollen verohallintoon. Talousarviovaikutus Puolan alv-tulojen kannalta on arviolta 300 miljoonaa zlotya.
            
            
               4.TALOUSARVIOVAIKUTUKSET
            
            
               Ehdotuksella ei ole vaikutuksia EU:n talousarvioon, koska Puola tekee kompensaatiolaskelman neuvoston asetuksen (ETY, Euratom) N:o 1553/89 6 artiklan mukaisesti.
            
            
               2016/0326 (NLE)
            
            
               Ehdotus
            
            
               NEUVOSTON TÄYTÄNTÖÖNPANOPÄÄTÖS
            
            
               luvan antamisesta Puolan tasavallalle soveltaa yhteisestä arvonlisäverojärjestelmästä annetun direktiivin 2006/112/EY 287 artiklasta poikkeavaa toimenpidettä tehdyn päätöksen 2009/790/EY muuttamisesta
            
            
               EUROOPAN UNIONIN NEUVOSTO, joka
            
         
         
            
               ottaa huomioon Euroopan unionin toiminnasta tehdyn sopimuksen, 
            
            
               ottaa huomioon yhteisestä arvonlisäverojärjestelmästä 28 päivänä marraskuuta 2006 annetun neuvoston direktiivin 2006/112/EY
                  14
                ja erityisesti sen 395 artiklan,
            
            
               ottaa huomioon Euroopan komission ehdotuksen,
            
            
               sekä katsoo seuraavaa:
            
            
               (1)Direktiivin 2006/112/EY 287 artiklan 14 kohdan mukaan Puola voi myöntää vapautuksen arvonlisäverosta sellaisille verovelvollisille, joiden vuosittainen liikevaihto kansallisena valuuttana on Puolan liittymispäivänä voimassa olleen muuntokurssin mukaan laskettuna enintään 10 000 euroa.
            
            
               (2)Puolalle annettiin neuvoston päätöksellä 2009/790/EY
                  15
                lupa myöntää 31 päivään joulukuuta 2012 saakka poikkeuksellisesti vapautus arvonlisäverosta sellaisille verovelvollisille, joiden vuosittainen liikevaihto kansallisena valuuttana on Puolan liittymispäivänä voimassa olleen muuntokurssin mukaan laskettuna enintään 30 000 euroa. Neuvoston päätöksessä 2009/790/EY säädettyä poikkeustoimenpidettä jatkettiin neuvoston täytäntöönpanopäätöksellä 2012/769/EU
                  16
                31 päivään joulukuuta 2015 asti ja uudelleen neuvoston täytäntöönpanopäätöksellä 2015/1173/EU
                  17
                31 päivään joulukuuta 2018 asti.
            
            
               (3)Puola pyysi kirjeessään, jonka komissio kirjasi saapuneeksi 1 päivänä kesäkuuta 2016, lupaa kohottaa raja-arvo 30 000 eurosta 40 000 euroon. Kyseisellä toimenpiteellä useampi pieni verovelvollinen saisi vapautuksen tietyistä tai kaikista direktiivin 2006/112/EY XI osaston 2–6 luvussa tarkoitetuista arvonlisäveroon liittyvistä velvoitteista. Verohallinnon rasite, joka johtuu erittäin pienten yritysten auditoinnista, kevenisi myös näin ollen.
            
            
               (4)Komissio antoi Puolan pyynnön tiedoksi muille jäsenvaltioille 22 päivänä syyskuuta 2016 päivätyllä kirjeellä. Se ilmoitti Puolalle 23 päivänä syyskuuta 2016 päivätyllä kirjeellä saaneensa kaikki pyynnön arviointiin tarvitsemansa tiedot.
            
            
               (5)Puolan toimittamien tietojen mukaan mahdollisesti 24 000 uutta verovelvollista voisi hyödyntää tätä toimenpidettä alv-velvoitteidensa keventämiseksi. Puola on arvioinut talousarviovaikutuksen alv-tulojen kannalta 300 miljoonaksi zlotyksi.
            
            
               (6)Koska pienimmillä yrityksillä on tämän korkeamman raja-arvon vuoksi vähemmän arvonlisäverovelvoitteita, samalla kun ne voivat valita edelleen tavanomaiset arvonlisäverojärjestelyt direktiivin 2006/112/EY 290 artiklan mukaisesti, Puolalle olisi myönnettävä lupa soveltaa korotettua raja-arvoa neuvoston päätöksen 2009/790/EY jäljellä olevan soveltamisajan ajan eli 31 päivään joulukuuta 2018. Direktiivin 2006/112/EY 281–294 artiklan säännöksiä, jotka koskevat pienten yritysten erityisjärjestelmää, ollaan kuitenkin parhaillaan tarkastelemassa uudelleen, ja direktiivi, jolla muutetaan alv-direktiivin näitä säännöksiä, saattaa näin ollen tulla voimaan ennen edellä mainittua päivämäärää.
            
            
               (7)Poikkeuksella ei ole vaikutuksia arvonlisäverosta saataviin Euroopan unionin omiin varoihin, koska Puola tekee kompensaatiolaskelman neuvoston asetuksen (ETY, Euratom) N:o 1553/89
                  18
                6 artiklan mukaisesti.
            
            
               (8)Sen vuoksi päätöstä 2009/790/EY olisi muutettava,
            
            
               ON HYVÄKSYNYT TÄMÄN PÄÄTÖKSEN: 
            
            
               1 artikla
            
            
               Korvataan päätöksen 2009/790/EY 1 ja 2 artikla seuraavasti:
            
            
               ”1 artikla
            
            
               Poiketen siitä, mitä direktiivin 2006/112/EY 287 artiklassa säädetään, Puolan tasavallalle annetaan lupa myöntää vapautus arvonlisäverosta sellaisille verovelvollisille, joiden vuosittaisen liikevaihdon vasta-arvo kansallisena valuuttana on sen liittymispäivänä voimassa olleen muuntokurssin mukaan laskettuna enintään 40 000 euroa.
            
            
               2 artikla
            
            
               Tätä päätöstä sovelletaan sellaisen direktiivin voimaantulopäivään asti, jolla muutetaan direktiivin 2006/112/EY 281–294 artiklan säännöksiä, jotka koskevat pienten yritysten erityisjärjestelmää, tai 31 päivään joulukuuta 2018 asti, riippuen siitä, kumpi näistä ajankohdista on aikaisempi.”.
            
            
               2 artikla
            
         
         
            
               Tämä päätös on osoitettu Puolan tasavallalle.
            
            
            
               Tehty Brysselissä
            
            
               
                     Neuvoston puolesta
               
               
                     Puheenjohtaja
               
            
         
         
            
                  
                     (1)
                  EUVL L 347, 11.12.2006, s. 1.
               
               
                  
                     (2)
                  Neuvoston päätös 2009/790/EY, tehty 20 päivänä lokakuuta 2009, luvan antamisesta Puolan tasavallalle soveltaa yhteisestä arvonlisäverojärjestelmästä annetun direktiivin 2006/112/EY 287 artiklasta poikkeavaa toimenpidettä (EUVL L 283, 30.10.2009, s. 53).
               
               
                  
                     (3)
                  Neuvoston täytäntöönpanopäätös 2012/769/EU, annettu 4 päivänä joulukuuta 2012, luvan antamisesta Puolan tasavallalle soveltaa yhteisestä arvonlisäverojärjestelmästä annetun direktiivin 2006/112/EY 287 artiklasta poikkeavaa toimenpidettä tehdyn päätöksen 2009/790/EY muuttamisesta (EUVL L 338, 12.12.2012, s. 27).
               
               
                  
                     (4)
                  Neuvoston täytäntöönpanopäätös 2015/1173/EU, annettu 14 päivänä heinäkuuta 2015, luvan antamisesta Puolan tasavallalle soveltaa yhteisestä arvonlisäverojärjestelmästä annetun direktiivin 2006/112/EY 287 artiklasta poikkeavaa toimenpidettä tehdyn päätöksen 2009/790/EY muuttamisesta (EUVL L 189, 17.7.2015, s. 36).
               
               
                  
                     (5)
                  Komission tiedonanto Euroopan parlamentille, neuvostolle ja Euroopan talous- ja sosiaalikomitealle arvonlisäveroa koskevasta toimintasuunnitelmasta, Kohti EU:n yhtenäistä arvonlisäveroaluetta – aika tehdä päätöksiä (COM(2016) 148 final, 7.4.2016).
               
               
                  
                     (6)
                  Neuvoston täytäntöönpanopäätös (EU) 2015/2348, annettu 10 päivänä joulukuuta 2015, Belgian kuningaskunnalle annettavasta luvasta ottaa käyttöön yhteisestä arvonlisäverojärjestelmästä annetun direktiivin 2006/112/EY 285 artiklasta poikkeava erityistoimenpide annetun täytäntöönpanopäätöksen 2013/53/EU muuttamisesta (EUVL L 330, 16.12.2015, s. 51).
               
               
                  
                     (7)
                  Neuvoston täytäntöönpanopäätös 2013/677/EU, annettu 15 päivänä syyskuuta 2013, Luxemburgille annettavasta luvasta ottaa käyttöön yhteisestä arvonlisäverojärjestelmästä annetun direktiivin 2006/112/EY 285 artiklasta poikkeava erityistoimenpide (EUVL L 316, 27.11.2013, s. 33).
               
               
                  
                     (8)
                  Neuvoston täytäntöönpanopäätös 2014/795/EU, annettu 7 päivänä marraskuuta 2014, Liettuan tasavallalle annettavasta luvasta soveltaa yhteisestä arvonlisäverojärjestelmästä annetun direktiivin 2006/112/EY 287 artiklasta poikkeavaa toimenpidettä annetun täytäntöönpanopäätöksen 2011/335/EU soveltamisen jatkamisesta (EUVL L 330, 15.11.2014, s. 44).
               
               
                  
                     (9)
                  Neuvoston täytäntöönpanopäätös 2014/796/EU, annettu 7 päivänä marraskuuta 2014, Latvian tasavallalle annettavasta luvasta soveltaa yhteisestä arvonlisäverojärjestelmästä annetun direktiivin 2006/112/EY 287 artiklasta poikkeavaa toimenpidettä (EUVL L 330, 15.11.2014, s. 46).
               
               
                  
                     (10)
                  Neuvoston täytäntöönpanopäätös 2013/54/EU, annettu 22 päivänä tammikuuta 2013, Slovenian tasavallalle annettavasta luvasta ottaa käyttöön yhteisestä arvonlisäverojärjestelmästä annetun direktiivin 2006/112/EY 287 artiklasta poikkeava erityistoimenpide (EUVL L 22, 25.1.2013, s. 15).
               
               
                  
                     (11)
                  Neuvoston täytäntöönpanopäätös 2013/678/EU, annettu 15 päivänä marraskuuta 2013, luvan antamisesta Italian tasavallalle jatkaa yhteisestä arvonlisäverojärjestelmästä annetun direktiivin 2006/112/EY 285 artiklasta poikkeavan erityistoimenpiteen soveltamista (EUVL L 316, 27.11.2013, s. 35).
               
               
                  
                     (12)
                  Neuvoston täytäntöönpanopäätös 2014/931/EU, annettu 16 päivänä joulukuuta 2014, luvan antamisesta Romanialle ottaa käyttöön yhteisestä arvonlisäverojärjestelmästä annetun direktiivin 2006/112/EY 287 artiklasta poikkeava erityistoimenpide annetun täytäntöönpanopäätöksen 2012/181/EU soveltamisen jatkamisesta (EUVL L 365, 19.12.2014, s. 145).
               
               
                  
                     (13)
                  KOM(2008) 394, 25.6.2008.
               
               
                  
                     (14)
                  EUVL L 347, 11.12.2009, s. 1.
               
               
                  
                     (15)
                  Neuvoston päätös 2009/790/EY, tehty 20 päivänä lokakuuta 2009, luvan antamisesta Puolan tasavallalle soveltaa yhteisestä arvonlisäverojärjestelmästä annetun direktiivin 2006/112/EY 287 artiklasta poikkeavaa toimenpidettä (EUVL L 283, 30.10.2009, s. 53).
               
               
                  
                     (16)
                  Neuvoston täytäntöönpanopäätös 2012/769/EU, annettu 4 päivänä joulukuuta 2012, luvan antamisesta Puolan tasavallalle soveltaa yhteisestä arvonlisäverojärjestelmästä annetun direktiivin 2006/112/EY 287 artiklasta poikkeavaa toimenpidettä tehdyn päätöksen 2009/790/EY muuttamisesta (EUVL L 338, 12.12.2012, s. 27).
               
               
                  
                     (17)
                  Neuvoston täytäntöönpanopäätös 2015/1173/EU, annettu 14 päivänä heinäkuuta 2015, luvan antamisesta Puolan tasavallalle soveltaa yhteisestä arvonlisäverojärjestelmästä annetun direktiivin 2006/112/EY 287 artiklasta poikkeavaa toimenpidettä tehdyn päätöksen 2009/790/EY muuttamisesta (EUVL L 189, 17.7.2015, s. 36).
               
               
                  
                     (18)
                  Neuvoston asetus (ETY, Euratom) N:o 1553/89, annettu 29 päivänä toukokuuta 1989, arvonlisäverosta kertyvien omien varojen lopullisesta yhdenmukaisesta kantomenettelystä (EYVL L 155, 7.6.1989, s. 9).